معاصر چاغدا مشروطه ، خییابانی ، پیشه وری ، اللی یئدی ، خلق موسلمان و بو قیرخ نئچه ایلده اولان چوخلو آزادلیق اوغروندا اولان حرکاتلار بو یولدا و بو ایسته کلردن ساییلیر. آمما تاسفله بو چابالار و مینلرجه بو یولدا اولان شهیدلریمیز ، قاضی لریمیز ، دوستاقدا قالانلاریمیزین قارشیسیندا میلئتیمیز و وطنیمیز، ایستکلریمیزی معاصرلئشمه و انکشافی الده ائتمه ییب بئله کی اوزگورلوگوموز داهادا محدودلاشدیریلیب و میللی، مدنی، اقتصادی ، سیاسی و سوسیال حاقلاریمیز تاپدالانمیشدیر و تالانمیشدیر.
بو حاقسیزلیق و ظولوم ائله بیر حدّه چاتیبدیر کی، چوخ ساده و گوندلیک معیشت و یاشاییشیمیزدان دا محروم قالمیشیق
حتّا نئجه دانیشیب، نه گئییب و کیمی سئویب و کیمین یانیندا اولماغیمیز دا باسقی آلتیندا قالمیشدیر.
آما بیزه، یعنی آزربایجان تورک میللتینه یاراشان بدور کی، هر زامان اولدوغو کیمی وطنیمیزین شانلی شرفلی آسئنالاریندان، قوجامان آتالاری اوغوزخاندان و آنامیز تومروسدان الهام آلاراق قیزل آلما اوغروندا داها گوجلو و داها عظمتلی یئنی بیر تاریخ یاراتماغا و یازماغا آیاغا قالخاجاق.
بیز ایچه ریده چالیشان ملی _ مدنی فعاللار اولاراق مبارزه میدانلاریندا قازاندیقلاریمیزی، میز باشیندا اوتوزماماق اوچون بیر داها میدانلار عرصه سینده باشقا میللتلرین طبیعی حاقلارینا توخونمادان میللتیمیزی عملده فرقلی، مستقل و اوزل تاکتیکلر سرگیله مه یه، تطبیق ائتمه یه و اویقولاماغا دعوت ائدیب و بونون اوچون بئله بیر بیلدیرینی ایران آدلانان جوغرافیانین ایچه رسینده و خارجده یاشایان میللی تورک چالیشقانلاریمیزا و باشقا میللتلره و فعاللارینا و دونیا میللتلرینه و دولتلرینه و مئدیاسینا چاتدیرماق ایسته ییریک:
1- سویداشلاریمیز تظاهراتلاردا، یالنیز تورک دیلینده و میللتیمیزین و وطنیمیزین اساس ایسته کلرینی سَسلندیرسینلر.
2- واحد ایسته کلری سَسلندیرمک اوچون ایندیلیک بو شعارلاری میللی بیرایسته ک کیمی اونه ریریک:
* آزادلیق، عدالت، میللی حکومت
*آذربایجان اویاقدی قادینلارا دایاقدی
*نه شاهچییام، نه شیخچی
میللتچییم میلتچی
*آذربایجان اوز یولونو تاپیبدی
ولایتی، سلطنتی آتیپدی
*قادینکیشی ال اله
ظولمون باشین ازمه یه
*قیزیلدان اولسا قفسیم
آزادلیغا وار هوسیم
* بیز اولمگه حاضیریق
بابکین سربازیی یق
* و . . .
3- بیز آذربایجان تورکلری اولاراق هئچ میللتین علیهینه دئییلیک، آزادلیق اوغروندا اولان چالیشمالارین یانینداییق آمما وطنیمیزین تورپاقلارینا و میللتیمیزین امنیت و آزادلیغینا سالدیرانلارا قارشی دوراجاییق و بونلار آذربایجان میللی حرکتی نین قیرمزی چیزگیلری دیر. فیکیرده یا عملده بو چیزگیلری گورمزدن آیاقلایانلارا جدی شکیلده قارشی دایاناجاییق.
4- بیز بولگه میزده بوتون وارلیقلارین او جمله دن :
* مئشه، اورمان و آغاجلارین، دولت، بلدیه و شخصی بنالارین و ایش یئرلرینین و بوتون آراجلارین قورونماسینا تاکید ائدیریک.
* انسانلارین دوشونجه، اینانج و اینام آزادلیغینا، خصوصیله قادینلار و اوشاقلارین طبیعی و مدنی حاقلارینین قورونماسینا تاکید ائدیریک
5- انسان حاقلاری اوغروندا مدافعه حاقی اولاراخ هر فرد یا هر شئیی کئی میداندا اولان میللی_مدنی فعال ایگیدلریمیزه قارشی دوران و اونلارا سالدیران قوه لر و اورقانلار دوردورولمالیدیر .
6-آذربایجان تورک میللتی نین آزادلیق و عدالت اوغروندا آپاردیغی مبارزه، اوزل بیر مبارزه دیر و آذربایجانلی اولمایان جریانلار اونو مصادره ائدیب منیمسه یه بیلمز!
7- عزیز سویداشلاریمیز تمام شهرلریمیزده عمومی اعتراضلارلا یاناشی، یئری گلدیکده امنیتی شرطلری لحاظ ائده رک محله محور مبارزه لر ی ده اونوتماسینلار!
8- خارجده یاشایان سویداشلاریمیزی دونیانین هر یئرینده اولورلار اولسونلار، ایچه ریده جریاندا اولان آذربایجان تورکلرینین آزادلیق اوغروندا آپاردیقلاری مبارزه نی و ایراندا یاشایان سایر تورکلری مبارزه لرینی دونیا میللتلرینه و دولتلرینه و مئدیاسینا تانیتدیرماق اوچون و بو مبارزه لرین سَسی نی دونیایا چاتدیرماق اوچون جدیتله چالیش سینلار!
بو چتین گونلرده بوتون دَیَرلی فعالاریمیزی و سویداشلاریمیزی داها آرتیق بیرلیک و بیرلشمه یه چاغیریریق!
تانری تورکو و اونون تورپاقلارینی، قوروسون !
ایچریده چالیشان آذربایجان میللی فعاللاری
گوناز تی وی
E
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab smo_Latn